AJAKOHAST OTSE TAEVAST
Vaatate saadet "Ajakohast otse taevast" ja täna räägime ülistusest,
Jumalat ka ise lauluga kiites.
Seda me tõesti teeme!
Oleme rõõmsad, et meiega on täna Elu Sõna ülistusjuht Marja Liukkonen
ja üks meie muusikutest Mats Bakman. Tere tulemast!
Rõõmustan sest Jeesus päästis mind Rõõmustan sest Jeesus päästis mind
Rõõmustan ja kindel olla võin
Au ja kiitus halleluuja Jeesus päästis mind
Rõõmustan sest Jeesus päästis mind Rõõmustan sest Jeesus päästis mind
Rõõmustan ja kindel olla võin
Au ja kiitus halleluuja Jeesus päästis mind
Rõõmustan sest Jeesus päästis mind Rõõmustan sest Jeesus päästis mind
Rõõmustan ja kindel olla võin
Au ja kiitus halleluuja Jeesus päästis mind
Au ja kiitus, halleluuja Jeesus päästis mind
Halleluuja Jeesus on Päästja
Halleluuja au Ta nimele Au Ta nimele
Ta tervendab Haleluuja Jeesus
Ta on Päästja Halleluuja Halleluuja
Au Su nimele
Ei ole teist kui sa ei keegi teine südant täita või ka
Kogu igaviku otsida võin ja leida ei ole teist kui Sa
Ei ole teist kui sa ei keegi teine südant täita või ka
Kogu igaviku otsida võin ja leida ei ole teist kui Sa
Pühas paigas siin seisame inglid ühes meiega siin viibivad
Ülistame nüüd Jeesust pühas paigas Issanda ees me seisame
Pühas paigas siin seisame inglid ühes meiega siin viibivad
Ülistame nüüd Jeesust pühas paigas Issanda ees me seisame
Tänu Sulle Jeesus tänu Sulle Jeesus
Tänu Sulle Jeesus Sind ma tahan kiita Sind ma tahan teenida
Tänu Sulle Jeesus tänu Sulle Jeesus
Tänu Sulle Jeesus Sind ma tahan kiita Sind ma tahan teenida
Sind ma tahan kiita Sind ma tahan teenida
Nii imeline on ülistada ja kummardada Jeesust.
Meiega on täna Elu Sõna koguduse ülistusjuht Marja Liukkonen
mistõttu tahangi küsida su käest,
et mis tunne on olla ülistusjuht ja aidata inimesi?
Sest su roll ei ole ju ainuüksi olla eeslaulja,
aga ka juhtida inimesi Jumala autrooni ette.
Ehk siis, kuidas see kõik toimib?
On tõsi, et eeslaulja rollist olulisem on juhtida inimesi tõstma oma pilk Jeesusele
ja unustama argipäeva mured.
Heitma kõik oma koormad Jeesusele nagu Piiblis on kirjas
ja lihtsalt ülistada ning teenida Teda.
Vahel jumalateenistustel viibides jääb mulje,
et ülistusjuht ja ülistusmeeskond on küll ülistuse lainel,
aga rahvas pole just kõige innukam. Kuidas sa sellele reageerid?
On ilmselge, et ainuüksi ülistajad pole kutsutud ülistama,
vaid et kogu kogudus ja Jumala rahvas teeb seda.
Kuid sellistel aegadel tuleb näiteks muusika peatada ja rääkida inimesega.
Kui rahva seas on palju neid,
kes ei tea Piiblist midagi ega sellest, mida Piibel ülistusest räägib,
siis nad ka ei oska ülistada ega mõista selle olulisust.
See võib tõesti olla teadmatusest tingitud.
Nad arvavad, et ülistus on vabatahtlik laulustiil või midagi sellist.
See võib sageli tõesti ollagi nii.
Enamus inimesi küll soovib ülistada, aga samas vajab õpetust selle kohta.
Samas aga võivad inimesed ka karta ülistust.
Olen ise kuulnud inimesi ütlevat, et nad ei tea, on see õige või vale?
Ja nad on viidanud Juuda nimele, seostades seda Juudas Iskariotiga.
See aga on põhjustanud hirmu, et äkki Juuda nime kasutamine ülistuses
viib neid kuidagi Jeesuse reetmiseni.
No kohe kindlasti mitte!
Vana Testament kutsus rahvast ülistama ammu enne seda,
kui Juudas Iskariot üldse elaski.
Nii et nende kahe asja vahel pole küll mingit seost.
Hoopis vastupidi - ülistus viib meid Jumalale lähemale.
Ja samas unustatakse tihti, et Jeesuse kambas oli teinegi Juudas.
Ja et Jeesus isegi pärineb Juuda soost,
nii et kohe kindlasti pole selles midagi halba.
Usun, et see on pigem vaenlase töö, kes on moonutanud õiget pilti
ja külvanud hirmu inimeste mõtteisse.
Sest ülistus on kindlasti palju enamat, kui vaid laulustiil.
Ja küsimus ei ole stiilide vahetamises, vaid neile juurde lisamises.
Tean, et oled liikunud aktiivselt nii ülistuse kui palve vallas.
Vastab see tõele, et need kaks on omavahel tihedalt seotud?
On tõesti! Ja vahel on isegi raske tõmmata piiri nende kahe vahel.
Kuid nii palve kui ülistus on mõlemad väga tähtsad.
Mõtlen siinkohal Pauluse sõnade peale, kus ta ütles:
"Ma ülistan nii vaimus kui ka mõistusega."
Ehk siis ka palun nii vaimus kui mõistusega.
Mida see tähendab?
Usun, et st palumist palvekeeles, mille Jumal on meile andnud.
Ehk kui inimene täitub Püha Vaimuga,
saab ta endale päris oma palvekeele. Piibel õpetab nii.
Ehk me võime nii paluda selles keeles kui ka ülistada selles keeles.
Osade jaoks võib see tunduda pisut võõrana,
aga ometi on see võimalik, peegeldades Jumala tahet.
Oled sa ka märganud, et see ülistus viib kuhugi?
Lisab see midagi usklike osadusele, kui nad kogudusena koos on?
On see kui samm edasi?
On ikka! See aeg, mil mina olen olnud ülistusega seotud,
on see viinud mitmeid samme edasi.
Ülistus on tähtis ka selle poolest, et see toob ühtsuse ja liidab meid.
Mäletan Elu Sõna liikumise algusaegu,
mil ülistasime oluliselt rohkem kui ehk praegu.
Me ülistasime palju ja õpetasime usu kuulutamise kohta.
Ja päris palju rahvast tuli ja ütles, et neile väga meeldib me ülistus.
Seal oli palju rõõmu, tantsu ja käte plaksutamist nagu tänagi veel.
Pean siinkohal alandlikult tunnistama,
et vahel rahva ovatsioonid riivasid mind ja ma mõtlesin:
"Kas siis Jumala Sõna õpetust ei pandagi enam tähele?
Mina ju õpetan!"
Ehk mis on see, mis muudab ülistuse meie jaoks nii meeldivaks?
Mida enam inimese süda igatseb Jumala järele,
seda olulisemaks muutub ka ülistus tema jaoks.
Ja siis tekibki see igatsus hakata ülistama Jeesust
ja veeta aega koos Temaga, Teda ülistades ja kiites.
Meie seas leidub inimesi, kellel on psüühilisi probleeme
või veelgi enam - paljud kogevad masendust. See on kuidagi levinud.
Näeme seda nii oma saateid tehes kui mööda maad ringi liikudes.
Masendust leidub kõikjal.
Mingil määral räägitakse skisofreeniast ja tõsisematest asjadest.
Meil on sageli kombeks osta ülistusmuusikat ja kuulata seda.
Oleks see hea nõuanne teistelegi?
Kindlasti! Ülistust on alati hea kuulata.
Sest neis peituvad sõnad on rajatud Jumala Sõnale.
Ja see muudab mõtted selgemaks ning toob ühte uut värskust ellu.
Ja loomulikult selles muusikas peituv vaimsus - see ehitab igati üles.
No mis laule sa näiteks soovitaksid?
No eelkõige muidugi me endi laule, kuna need on tõesti valitud selliselt,
et need kannaks endas Jumala Sõna.
Sest lauldes on äärmiselt oluline,
et me laulame ja räägime seda Jumala Sõna ju ka iseendile.
Ja see ehitab meid üles.
Olen sellega täiesti nõus.
Oleme kogenud erilist Püha Vaimu võidmist, ligiolu ja abi
paljusid laule ka rootsi või inglise keelest tõlkides.
Elame ju suures inglise keelt kõnelevas maailmas:
Ameerika, Inglismaa, Austraalia ja paljud teisedki maad,
kus kõneldakse palju inglise keelt.
Seetõttu tulebki palju laule väljaspoolt, mida me siis tõlgime.
Kuid samas oled sa ju ka ise mitmeid laule kirjutanud, kas pole?
No mõned ikka olen.
Mil viisil sa need said ja mis on nende sõnum?
Vahel mõni piiblisalm tuleb südamesse, hakkab mõtteis keerlema.
Ja siis tuleb sinna meloodia järgi.
Kord tulevad sõnad enne ja siis viis, vahel aga ka vastupidi.
Sul oli üks laul Jeesuse verest ja ristist, kas polnud?
Just. Laul "Sina surid ristil".
Kui Püha Vaim selle laulu sulle andis, oli siis su sees see miski,
mis oli elavaks saanud?
See oli väga eriline hetk, kui see laul sündis.
Sest see tõesti sündis vaid hetkega.
Olin umbes 10 minutit neid sõnu oma mõtteis mõlgutanud
ja siis panin need lihtsalt kirja. Ja nii nad jäidki.
Nii et see oli harukordselt kiire viis ühe lauluga maha saada.
No kui Püha Vaim midagi annab, siis see võibki nii täiuslikult sündida.
Või kui Ta jaoks leidub hea kanal, on kõik võimalik.
Mäletan oma noorpõlvest lugu ühest jutlustajast, kes laulis palju.
Ta tuli kogudusse ja ütles: "Täna tahan laulda ühe uue laulu.
Ma ei ole selle sõnade ega viisi kallal sepitsenud, aga see tuli."
Püha Vaim andis talle selle ajal, mil ta jumalateenistuseks valmistus.
Ja seda laulu lauldakse veel tänapäevalgi - 40 aastat hiljem!
Nii et on laule, mis tulevad ja lähevad. Aga ka neid, mis jäävad.
Olen märganud, et osad laulud püsivad vaid aasta.
Teised on jälle vaid inimese enda jaoks.
Kuid on ka igihaljaid laule, mis püsivad kaua.
Mäletan lapsepõlvest mitmeidki laule, mis käibel veel tänapäevalgi.
Vanema põlvkonna jaoks on olnud raske mõista,
miks lauldakse nii palju uusi laule?
Mispeale ütlesin, et eesmärk ei olegi unustada ära kõik vanad laulud.
Aga samas kui vanu laule lauldakse ilma Püha Vaimu võidmiseta,
siis nad ka ei helise enam nii, nagu vanasti.
Ehk siis - uusi laule peab laulma ja kui Jumala rahvas on uuendatud,
võib ka vanad laulud tagasi võtta.
Kuid rääkides nendest igihaljastest lauludest, siis "Jumal on me kindlus"
on laul, mille Martin Luter kirjutas mitusada aastat tagasi.
Nii et mõned laulud tulevad ja jäävad.
Mul on ikka tavaks öelda, et peame oskama laulda nii seda raudvara,
mis aitavad sul püsida ja kannavad läbi.
Kuid teisalt on ka oht, et kui me laulame ainuüksi neid laule,
hoiame me inimesi teatud määral minevikus kinni
ega suuna oma pilku ülespoole.
Sest ühest küljest, evangeliseerides, me laulame väljapoole,
siis koguduses on ka see aeg, kus sulgeda silmad ja lülituda välja,
keskendudes ainuüksi Jeesusele.
"Jeesus, ma seisan Su ees ilma süütundeta, ilma valu ja häbita.
Ma seisan siin, et teenida Sind. Ja ma armastan Sind. Tõesti armastan."
Me teame, et inimene sünnib siia ilma vaid korra.
Kuid ta võib ka vaimselt uuesti sündida ja seeläbi uueneda.
Sageli inimesed uuendavad oma abielulepingut.
Mitte ei abiellu uuesti,
aga uuendavad seda lepingut ja armastust teineteise suhtes.
Ja nõnda sama saame teha ka oma suhtes Jeesusega.
Nii et Tema palge ees seistes saame toidetud.
Mitte vaid leivast, aga Tema ihust, mis on sinu eest antud.
Ja ma joon karikast, mis peegeldab Jeesuse verd - lepingu verd.
See uuendab ja tugevdab minu liitu Temaga.
Ma ei kaldu paremale ega vasakule ja Jumal on alati ustav mu suhtes.
Mina ehk igakord pole, kuid seda enam on põhjust uuendada seda liitu.
Ja Jumal kinnitab otse taevast, et Ta peab kinni sellest lepingust.
Marja, oleks sul ehk öelda veel midagi, mis oleks abiks Soome Kogudusele?
Seda siis just ülistuse vallas.
Tahaksin lugeda Psalmidest 30:12-13, kus on öeldud:
"Sina muutsid mu kaebuse mulle ringtantsuks;
sa vallandasid kotiriide mu seljast ja panid rõõmu mulle vööks,
et mu hing laulaks sulle kiitust ega vaikiks.
Issand, mu Jumal, ma tahan sind tänada igavesti!"
Usun, et meil kõigil on põhjust rõõmustamiseks,
sest Jumal on vabastanud meid patu vaevast.
Jeesus on andestanud kõik me patud ja päästnud meid,
kuid samas andnud meile ka rõõmu.
Päästerõõmu, mida kogeb iga uuestisündinud inimene.
Kuid samas peab sellele alistuma ja hakkama usus kiitma Jumalat.
Usun, et kui sa hakkad usus ülistama, tõstes käed Tema poole,
tuleb Ta ja puudutab sind ja sa koged Ta ligiolu, headust ja armastust.
Siin on ka öeldud: "et mu hing kiidaks Sind ega vaikiks".
Ehk siin õhutatakse üles kiitma ja tänama Teda ning mitte vaikima.
Usun, et me ei saagi kunagi vaikida ja südames on alati tahe Teda kiita.
Siinkohal oleks aga hea aeg palvetada.
Eriti sinu eest, kes oled selles teemas tundnud end pisut ebakindlana
ja kuulnud, et ülistamine võib olla isegi ohtlik.
Tahame paluda sinu eest.
Jumala Vaim on siin, tulles esile kas läbi televiisori või arvuti ekraani.
Sa ehk küsid: on see oluline tõsta käed?
Ütleksin siinkohal, et raske on neid mitte tõsta, kui süda su sees tõuseb.
Ja see kõik on nii vabastav.
Ehk Marja - palu inimeste eest ja selle eest, et ülistuse vaim langeks.
Tänu Sulle Issand, et võime pöörduda Su poole Jeesuse nimel.
Me palume inimeste eest, kelle jaoks ülistus on olnud otsekui võitlus.
Kinnita Sina ise neid. Ja kui nad ka loevad Jumala Sõna,
siis aitäh, et Sina ise annad neile teada, et ülistus on igati kohane.
Et see on Jumala tahe, et me läheks Ta trooni ette ja tõstaks oma käed.
Käte tõstmine on kui ohvriand ja meiegi võime tuua selle,
tõstes Jumala poole nii oma käed kui veelgi enam oma südame.
Lihtsalt selleks, et olla Su ligiolus
ja lasta Su armastusel ja headusel ümbritseda meid.
Aitäh, et Sa puudutad neid inimesi.
Tänu Sulle, et kui meie tuleme Sinu ligi, siis Sina tuled meie ligi.
Issand, ma kogen kui ühte sõnumit kellegile praegu:
Issand tahab, et sa tuleksid Tema ligi, et Tema saaks tulla sinu ligi.
Hakka julgelt ülistama oma Jumalat! Kas siis koguduses või oma kodus.
Kuid tea, et Jumal saab kohtuma sinuga!
Issand, me kiidame ja austame Sind. Jeesuse nimel.
Täna õhtul me ei palu päästepalvet,
kuid saame seda teha, kui tuled meie kogudusse või lähed kuhugi mujale.
Paika, kus ülistatakse ja kuulutatakse Jumala Sõna. Oled alati teretulnud!
Ja sina, kes sa vajad kui käima tõmbamist...Eks me kõik ju vaja seda?
Kedagi, kes piltlikult öeldes tõstaks mu käed ja aitaks mul laulda.
Ka õige õhkkond on oluline!
Nii et tule jumalateenistusele ja me tahame aidata sind.
Paluda su eest ja aidata sind jumalariiki, mis on hea ja kestab igavesti.
Nii et kohtume taas nädala pärast! Ole väga õnnistatud!
Ja tänud teile, Marja ja Mats, et olite koos meiega.
Kõike head ja uute kohtumisteni!
Tõlge: Anne-Ly Raukas